text: জয়নগর মজিলপুর পৌরসভা হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার অন্তর্গত জয়নগর মজিলপুর শহরের একটি স্থানীয় স্বায়ত্ত্বশাসন সংস্থা। এটি একটি বিধিবদ্ধ সরকারি সংস্থা। জয়নগর মজিলপুর পৌরসভা ১৪ টি প্রশাসনিক ওয়ার্ডে বিভক্ত। জয়নগর মজিলপুর শহরের  অঞ্চলের পৌর পরিষেবা দেওয়া ও নগরাঞ্চলের উন্নয়ন জয়নগর মজিলপুর পৌরসভার প্রাথমিক দায়িত্ব।
  
  ভূগোল
  জয়নগর মজিলপুর পৌরসভাটি  দ্রাঘিমাংশে অবস্থিত। সমুদ্রপৃষ্ঠ হতে এটির গড় উচ্চতা হল ।
  
  ইতিহাস
  ১৮৬৯ সালের ১ লা এপ্রিল জয়নগর, মজিলপুর ও আরও ৪-৫টি ছোটো ছোটো অঞ্চল (চাঁপাতলা, হাসানপুর, গহেরপুর, ইত্যাদি) নিয়ে জয়নগর মজিলপুর পৌরসভা গঠিত হয়েছিল। এটি ভারতের প্রাচীনতম পৌরসভাগুলির মধ্যে অন্যতম। ১৮৬৪ সালের বেঙ্গল মিউনিসিপাল ইমপ্রুভমেন্ট অ্যাক্ট কার্যকর হওয়ার সাথে সাথে জয়নগর মজিলপুর পৌরসভা গঠিত ও অনুমোদিত হয়। তার আগে ১৮৫০ সালের টাউন ডেভেলপমেন্ট অ্যাক্ট অনুসারে যে জয়নগর টাউন কমিটি গড়ে উঠেছিল, তার সভাপতি ছিলেন তৎকালের অন্যতম শ্রেষ্ঠ সাপ্তাহিক পত্রিকা 'সোমপ্রকাশ'এর সম্পাদক দ্বারকানাথ বিদ্যাভূষণের ভগ্নীপতি তথা বাংলার নবজাগরণের অন্যতম পথিকৃৎ আচার্য শিবনাথ শাস্ত্রীর পিতা পণ্ডিত হরানন্দ বিদ্যাসাগর (১৮২৭-১৯১২) মহাশয়। ১৮৬৯ সালে সদ্যগঠিত পৌরসভার পৌরপ্রধানের পদও তিনি অলঙ্কৃত করেন।
  
  গঠন
  জয়নগর মজিলপুর পৌরসভার সদস্যরা শহরের জনসাধারণ কর্তৃক প্রত্যক্ষভাবে পাঁচ বছরের মেয়াদে নির্বাচিত হন। এই পৌরসভাটি জনসংখ্যার ভিত্তিতে ১৪ টি প্রশাসনিক ওয়ার্ডে বিভক্ত। এক এক জন পৌরপ্রতিনিধি এক-একটি ওয়ার্ড থেকে নির্বাচিত হন। নির্বাচিত পৌরপ্রতিনিধিরা নিজেদের মধ্যে থেকে একজন পৌরপ্রতিনিধিকে পৌরপ্রধান হিসেবে নির্বাচিত করেন। সরকারি আধিকারিকরা তাদের কাজে সহায়তা করেন।
  
  নির্বাচন
  ২০১৫ পৌরনির্বাচন অনুসারে জয়নগর মজিলপুর পৌরসভাটি বর্তমানে ভারতীয় জাতীয় কংগ্রেসের নিয়ন্ত্রণাধীন। ওই পৌরনির্বাচনে এই পৌরসভাটি ত্রিশঙ্কু অবস্থার সম্মুখীন হয়। ভারতীয় জাতীয় কংগ্রেস, সর্বভারতীয় তৃণমূল কংগ্রেস, এসইউসিআই(সি) ও সিপিআই(এম) যথাক্রমে ৬ টি, ৪ টি, ২ টি ও ১ টি ওয়ার্ডে জয়লাভ করেছিল। এছাড়া অপর ১ টি ওয়ার্ডে একজন নির্দল প্রার্থী জয়লাভ করেছিল। পরবর্তীকালে ছয়জন কাউন্সিলর বিশিষ্ট ভারতীয় জাতীয় কংগ্রেস একজন সিপিআই(এম) কাউন্সিলর ও একজন নির্দল কাউন্সিলরের সমর্থন নিয়ে পৌরবোর্ড গঠন করেছিল।
  
  পরিষেবা
  জয়নগর মজিলপুর পৌরসভা শহরের প্রশাসন ও মৌলিক পরিকাঠামো উন্নয়নের দায়িত্বপ্রাপ্ত:
  জল পরিশোধন ও সরবরাহ,
  বর্জ্য নিষ্কাশন,
  কঠিন বর্জ্য অপসারণ ও রাস্তা পরিষ্কার,
  রাস্তা ও ফ্লাইওভার নির্মাণ,
  রাস্তায় আলোর ব্যবস্থা,
   উদ্যান ও মুক্ত এলাকাগুলির পরিচর্যা,
   শ্মশানঘাট ও কবরখানা রক্ষণাবেক্ষণ,
   জন্ম ও মৃত্যু নথিভুক্তি
   হেরিটেজ সংরক্ষণ,
   রোগ নিয়ন্ত্রণ ও টীকাকরণ,
   পৌর বিদ্যালয় পরিচালনা ইত্যাদি।
  
  তথ্যসূত্র
  
  বহিঃসংযোগ
   
   
  
  বিষয়শ্রেণী:পশ্চিমবঙ্গের পৌরসভা
  বিষয়শ্রেণী:পশ্চিমবঙ্গের পৌরসংস্থা
title: জয়নগর মজিলপুর পৌরসভা